[image: SU header Waves] 	



Disgrifiad Swydd:Swyddog Ymchwil mewn Cosmoleg Tonnau Disgyrchol 
 

	Coleg/Ysgol:
	Y Gyfadran Gwyddoniaeth a Pheirianneg

	Adran/Pwnc:
	Ffiseg

	Cyflog:
	Gradd 8 pwynt 31 ar y golofn gyflog – £39,906 y flwyddyn, ynghyd â buddion pensiwn USS

	Oriau gwaith: 
	Amser llawn

	Contract:
	Rôl am gyfnod penodol o 2 flynedd yw hon 

	Lleoliad:
	Lleolir y swydd hon ar Gampws y Bae



	Cyflwyniad
	Bydd y swydd yn dechrau ar 1 Hydref, 2027.

	Gwybodaeth gefndirol
	Mae Grŵp Damcaniaeth Ffiseg Gronynnau a Chosmoleg Prifysgol Abertawe yn gwahodd ceisiadau ar gyfer swydd Cymrawd Ymchwil Ôl-ddoethurol ym maes y rhyngwyneb rhwng cosmoleg ddamcaniaethol a ffiseg tonnau disgyrchol, gan roi pwyslais penodol ar gysylltu datblygiadau damcaniaethol ag arsylwadau cyfredol a rhai'r dyfodol.
Rydym yn chwilio am ymchwilydd brwdfrydig ac uchel ei gymhelliant sydd ag arbenigedd yn y meysydd hyn, wedi'u diffinio'n eang, a diddordeb cryf mewn archwilio ffiseg sylfaenol y Bydysawd trwy arsylwadau ar donnau disgyrchol. Bydd yr ymgeisydd llwyddiannus yn ymchwilio i sut y gall arbrofion tonnau disgyrchol archwilio ffiseg y Bydysawd cynnar a natur y sector tywyll, gan weithio mewn cydweithrediad agos ag Azadeh Maleknejad, Gianmassimo Tasinato ac Ivonne Zavala.
Mae ein grŵp yn cymryd rhan weithredol mewn nifer o gydweithrediadau rhyngwladol mawr, gan gynnwys LISA, NANOGrav, Euclid, SKA a Thelesgop Einstein. Bydd gan yr ymgeisydd llwyddiannus gyfleoedd i fod yn rhan o’r cydweithrediadau hyn, gan gyfrannu at amgylchedd ymchwil ysgogol sy'n dwyn ynghyd ddatblygiadau damcaniaethol a rhagolygon arsylwadol.

	
Prif Ddiben y Swydd: 

	1. Cynnal ymchwil ym maes Ffiseg Gronynnau Ddamcaniaethol
2. Cymryd rhan yng ngweithgareddau ymchwil y grŵp Damcaniaeth Ffiseg Gronynnau a Chosmoleg, e.e. wrth fynychu a threfnu seminarau a chyfarfodydd
3. Cynorthwyo gydag addysgu adrannol os bydd angen, gan ddibynnu ar ganllawiau STFC ar gyfer ymchwilwyr ôl-ddoethurol

	
	Mae gan y penodiad hwn yn y Coleg nifer o amcanion cyffredin sy'n debyg ymhlith penodiadau ymchwil.  Mae'r rhain yn ymwneud â datblygu a chreu cysyniadau, dyluniadau, cyfeiriadau ac allbynnau ymchwil newydd mewn meysydd sy'n ymwneud â’r ddisgyblaeth.

4. Cyfrannu at ymchwil ac ymgymryd â hi mewn modd rhagweithiol, gan gynnwys casglu, paratoi a dadansoddi data a chyflwyno canlyniadau, gan ddangos rhywfaint o annibyniaeth wrth bennu pwyslais a chyfeiriad yr ymchwil honno. 
5. Paratoi adroddiadau, drafftio patentau a phapurau sy'n disgrifio canlyniadau'r ymchwil, boed yn gyfrinachol neu i'w cyhoeddi.  Disgwylir i'r sawl a benodir gymryd rhan weithredol yn y gwaith o ysgrifennu a chyhoeddi papurau ymchwil, yn enwedig y rhai hynny sydd i'w cyhoeddi mewn cyfnodolion a adolygir gan gymheiriaid (e.e. rhyngwladol) neu gyhoeddiadau cymharol, yn rhan arferol o'i rôl.
6. Dangos hunangymhelliant, a defnyddio eich menter eich hun er mwyn dod o hyd i ffyrdd addas o fynd i'r afael â heriau a gofyn am arweiniad yn ôl yr angen 
7. Defnyddio creadigrwydd i ddadansoddi a dehongli data ymchwil a llunio casgliadau ar sail y canlyniadau.
8. Rhyngweithio mewn modd cadarnhaol a phroffesiynol â chydweithredwyr a phartneriaid eraill yn y Coleg, mewn mannau eraill yn y Brifysgol, a'r tu hwnt ym myd diwydiant a masnach ac yn y byd academaidd.
9. Cyfrannu'n rhagweithiol at y gwaith o ddatblygu ceisiadau am gyllid allanol i gefnogi eich gwaith eich hun, gwaith eraill a gwaith y Coleg a'r sefydliad yn gyffredinol. Disgwylir i'r sawl a benodir gymryd rhan weithredol yn y gwaith o ysgrifennu, neu gyfrannu at ysgrifennu ceisiadau o'r fath yn rhan arferol o'i waith. 
10. Cyfrannu at faterion trefniadol y Coleg er mwyn ei helpu i weithredu'n esmwyth a helpu i godi ei broffil ymchwil allanol.
11. Bod yn ymwybodol o ddatblygiadau yn y maes o safbwynt technegol a phenodol a'r maes pwnc ehangach a'r goblygiadau ar gyfer cymwysiadau masnachol a'r economi wybodaeth neu fyd academaidd. 
12. Gweithredu fel cynrychiolydd neu aelod o bwyllgorau yn ôl yr angen, gan achub ar y cyfle i ehangu profiad proffesiynol personol.
13. Dangos eich datblygiad proffesiynol eich hun gan ddarparu tystiolaeth, nodi anghenion datblygu, gan gyfeirio at Fframwaith Datblygu Ymchwilwyr Vitae, yn enwedig o ran cyfnod prawf, adolygiadau perfformiad, a chymryd rhan mewn digwyddiadau hyfforddi.
14. Cynnal a gwella cysylltiadau â'r sefydliadau proffesiynol a chyrff perthynol eraill.
15. Ufuddhau i brotocolau arfer gorau wrth gynnal a chadw cofnodion ymchwil, fel y’i nodir gan ganllawiau rheoli cofnodion sefydliadau addysg uwch a'r Cynghorau Ymchwil. Mae hyn yn cynnwys gwneud yn siŵr bod cofnodion llyfrau log prosiectau yn cael eu cyflwyno i'r Brifysgol/Prif Ymchwilydd ar ôl gorffen y gwaith.
16. Cymryd rhan mewn gweithgareddau ymchwil neu weinyddol eraill neu ymgymryd â'r fath weithgareddau sy'n briodol i'ch profiad a'ch sgiliau, yn ôl cyfarwyddyd Pennaeth y Coleg/Sefydliad neu unrhyw un arall a ddirprwyir i weithredu â'i awdurdod.

	
Dyletswyddau Cyffredinol
	17. Hyrwyddo cydraddoldeb ac amrywiaeth mewn arferion gwaith a chynnal perthnasoedd gweithio cadarnhaol 
18. Cyflawni rôl a holl weithgareddau'r swydd yn unol â systemau rheoli a pholisïau diogelwch, iechyd a chynaliadwyedd er mwyn lleihau risgiau ac effeithiau sy'n deillio o weithgarwch y swydd
19. Sicrhau bod rheoli risg yn rhan annatod o unrhyw broses benderfynu, drwy sicrhau cydymffurfiaeth â Pholisi Rheoli Risg y Brifysgol.

	Manyleb Person

	Meini Prawf Hanfodol: 
1. Bydd gan yr ymgeisydd delfrydol radd PhD mewn ffiseg neu wyddoniaeth gysylltiedig.
2. Tystiolaeth o'r gallu i ymgymryd â'r gwaith o lunio ac ysgrifennu gwaith ymchwil, neu gyfrannu at ysgrifennu gwaith o’r fath.
3. Tystiolaeth o gyfraniad gweithredol, rôl bersonol a chyfrannu at ysgrifennu a chyhoeddi papurau ymchwil, yn enwedig ar gyfer cyfnodolion a adolygir gan gymheiriaid (e.e. bod yn awdur cyntaf neu’n awdur gohebu mewn cyfnodolion sy’n gysylltiedig â deunyddiau arbenigol neu gatalysis).
4. Y gallu i ddangos annibyniaeth sylweddol o ran ffocws a chyfeiriad mewn ymchwil – penderfynu 'beth, pam, pryd a chyda phwy' i fwrw ymlaen â'r gwaith.
5. Ymrwymiad i ddatblygiad proffesiynol parhaus 

Meini Prawf Dymunol
6. Profiad ym maes cosmoleg tonnau disgyrchol gydag arbenigedd rhifiadol

	Gwybodaeth Ychwanegol
	Ymholiadau anffurfiol:
Am ragor o wybodaeth ac i wneud ymholiadau anffurfiol am y swydd hon, cysylltwch â'r Athro Gianmassimo Tasinato, g.tasinato@abertawe.ac.uk.
Mae'r Brifysgol yn ymrwymedig i gefnogi a hyrwyddo cydraddoldeb ac amrywiaeth yn ei holl arferion a gweithgareddau. Rydym yn ymdrechu i greu amgylchedd cynhwysol a chroesawn geisiadau gan ymgeiswyr amrywiol o'r grwpiau nodweddion gwarchodedig canlynol: oedran, anabledd, ethnigrwydd, hunaniaeth rhywedd, priodas a phartneriaeth sifil, beichiogrwydd a mamolaeth, crefydd a chred, rhyw, tueddfryd rhywiol.

